
HATÁROZATAI
113/2008./XII.5./kt.határozat:


- 2008. december 5-i rendkívüli ülés napi-







  rendjének elfogadása

114/2008./XII.5./kt.határozat:

-Konzorciumi együttműködési megállapodás,   és fizetendő önrész mértékének jóváhagyása

115/2008./xII.5./kt.határozat:

- Általános Iskola tulajdoni részarányával kapcsolatos döntés

116/2008./XII.5./kt.határozat:

- Régi Iskola épület és Parókia felújítási

pályázat benyújtásához tervek készítésére

pénzösszeg jóváhagyása

117/2008./XII.5./kt.határozat:


- Krammer Lajos vörsi lakos közérdekű 







bejelentése
9.sz. 

J E G Y Z Ő K Ö N Y V

Készült a Vörs Községi Önkormányzat Képviselő-testületének 2008. december 5-én 16,00 órakor a Községháza tanácstermében  (8711. Vörs, Alkotmány u.29.) rendkívüli megtartott nyilvános üléséről.

Jelen vannak:  Farkas László polgármester



Futó Péter képviselő



Nagy Tamás képviselő



Simon György képviselő



Szekeres Zoltán képviselő



Varga Árpád alpolgármester

Igazoltan távol van: Simon György képviselő 

Tanácskozási joggal jelen van:   Török Csilla körjegyző

Farkas László polgármester köszönti a megjelenteket, megállapítja, hogy a testület rendkívüli nyilvános ülése határozatképes, az ülést megnyitja.

Javaslatot tesz az ülésen tárgyalandó napirendi pontokra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

113/2008./XII.5./kt.határozat:

Vörs Község Önkormányzatának Képviselő-testülete a 2008. december 5-i rendkívüli nyilvános ülésén az alábbi napirendet tárgyalja:

Napirend: 1.) Konzorciumi együttműködési megállapodás megkötése és fizetendő önrész 


 mértékének megállapítása



 Előadó: Farkas László polgármester


       2.) Egyéb ügyek

Határidő: azonnal

Felelős: Farkas László polgármester

1.) Napirend tárgyalása

Konzorciumi együttműködési megállapodás megkötése és fizetendő önrész 
mértékének megállapítása

Előadó: Farkas László polgármester

(A megállapodás tervezet jelen jkv. mellékletét képezi.

Farkas László:

A képviselő-testület a 2008.november 26-i rendkívüli nyilvános képviselő-testületi ülésén tárgyalta az általános iskola és óvoda felújítására kötendő konzorciumi együttműködési megállapodást. Akkor döntött arról, hogy a megállapodást nem fogadja el, mivel a Vörs községet a bejáró tanulók arányában érintő önrész mértékét, a 18.559.200.- Ft-ot nem tudta a Képviselő-testület vállalni, mert ez anyagilag hosszú évekre előre nehéz anyagi körülményeket teremtett volna az amúgy is nehéz gazdasági helyzetben. Döntött akkor arról is a testület, hogy felhatalmazza a polgármestert a tárgyalások megkezdésére az önerő mértékének tárgyában, vagy abban, hogy nem fizet semmit Vörs, vagy pedig abban, hogy max. 6.,2  Ft-ot tud fizetni. 

Beszélt a Közigazgatási Hivatallal, és azt a tájékoztatást kapta, hogy akkor ha nincs valakinek tulajdona a felújítandó intézményben akkor nem lehet tőle kérni önerő hozzájárulást.

Abban az időben az volt a megállapodás még a rendszer váltás környékén, hogy Balatonberény nem kapott tulajdont, Balatonszentgyörgynek 80 %-a, Holládnak 7 %-a, Tikosnak 3 %-a, Vörsnek pedig 10 %-a lett. 

Tájékoztatja a képviselő-testületet, hogy Balatonberény község önkormányzata 2008. november 26-i ülésén döntött arról, hogy a tanulóarányosan járul hozzá az önerő mértékéhez, mintegy 6,7 millió Ft-al, ez ha tulajdoni részarány szerint néznénk 7,6 %-os tulajdonjogot eredményezne.

Balatonszentgyörgy önkormányzatával folytatott tárgyalás eredményeképpen arra jutott, hogy  megígérte, hogy a testület elé terjeszti azt a javaslatot, hogy Vörs a jelenlegi 10 %-os tulajdoni részarányának megfelelően fizesse meg az önrészt, ami 8.831.643.- Ft-ot tenne ki. Ez sem kevés összeg, ezt is ki kell majd gazdálkodni. 

Javasolja azt is a testületnek, hogy kösse ki, hogy majd amikor a tulajdoni részarányok ismételten meghatározásra kerülnek, a vörsi részarány maradjon meg a jelenlegi 10 %-os mértékben, nem tart igényt további tulajdoni részarányra. 

Mint az a képviselő-testület által is köztudott, hogy  egy fillér támogatást sem kellene többet adni az önerőhöz mint a 6,2 millió Ft,  ha tulajdoni részarányban történne a megosztás, mert akkor a jelenlegi tulajdoni részaránya a 10 %-ról lecsökkene Vörsnek is, és mindenkié csökkene, és amennyivel a 4 önkormányzaté csökken, az Balatonberényé lenne. De mivel 10 %-os tulajdoni részaránnyal rendelkezik Vörs, úgy gondolja, hogy legyen nagylelkű a testület és vállalja fel a 8.831.643.- Ft önerőt.
A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

114/2008./XII.5./kt.határozat:

I.

Vörs Község Önkormányzatának Képviselő-testülete tudomásul veszi, hogy a DDOP-2007.3.1.2/2F „Integrált kis-, és mikrotérségi oktatási hálózatok és központok fejlesztése” pályázati felhívásra benyújtott  pályázat támogatást nyert (projekt azonosító száma: DDOP-3.1.2/2F-2008-0011)

A projekt költségvetése: 883.164.308.- Ft

Ebből:

· igényelt támogatás: 794.847.877.- Ft

· önkormányzati önrész: 8.831.643.- Ft

· Konzorciumi partnerek önrésze:  79.484.788.- Ft

A Képviselő-testület az önkormányzatot terhelő önrészt, 8.831.643.- Ft vállalja, annak fedezetét költségvetésében biztosítani fogja. 

II.

Vörs  Község Önkormányzatának Képviselő-testülete felhatalmazza Farkas László polgármestert a DDOP-2007.3.1.2/2F „Integrált kis-, és mikrotérségi oktatási hálózatok és központok fejlesztése” pályázati felhívásra benyújtott pályázat (projekt azonosító száma: DDOP-3.1.2/2F-2008-0011) megvalósítása érdekében szükséges nyilatkozatok megtételére, a Balatonberény, Balatonszentgyörgy, Hollád, és Tikos Községi Önkormányzatok Képviselő-testületeivel kötendő konzorciumi együttműködési megállapodás, valamint az egyéb szükséges megállapodások, szerződések aláírására.

Határidő: azonnal

Felelős: Farkas László polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

115/2008./XII.5./kt.határozat:

Vörs Község Önkormányzata Képviselő-testülete kinyilvánítja azon döntését, hogy a “Dobó Ístván” Általános Iskola (8710 Balatonszentgyörgy, Csillagvár u.9.) ingatlanában fennálló 10 %-os jelenlegi tulajdoni részarányánál,  a tulajdoni részarányok ismételten történő elosztását követően sem kér több %-ot, ragaszkodik ahhoz, a Vörsi Önkormányzat tulajdoni részaránya a jelenlegi 10 % maradjon.
Felkéri a polgármestert, hogy erről a Balatonszentgyörgy-Balatonberény-Hollád-Tikos és Vörs Községek Közoktatási Intézményi Társulása Társulási Tanácsának Elnökét tájékoztassa.

Határidő: azonnal

Felelős: Farkas László polgármester

2.) Napirend tárgyalása
Egyéb ügyek

2.1. Régi iskola épület és Parókia épületének felújítása
Előadó. Farkas László polgármester

(Szóbeli előterjesztés)

Farkas László:

Tájékoztatja a testületet, hogy lehet pályázni a Vidékfejlesztési pályázat keretében a régi iskola épület  valamint a Parókia épületének felújítására. A pályázat benyújtásához szükség van tervek elkészítésére, ez épületenkétn 250 e Ft-ba kerülne. Javasolja a testületnek, hogy hagyjon jóvá az idei költségvetésében a 250-250 e Ft-ot a tervek elkészítésére.

A képviselő-testület tagjai a polgármester által tett szóbeli előterjesztésben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

116/2008./XII.5./kt.határozat:

Vörs Község Önkormányzatának Képviselő-testülete a Régi iskola épületének és a Parókia épületének felújítására benyújtandó Vidékfejlesztési Pályázathoz szükséges tervek elkészítésére a 2008.évi költségvetési kiadásai terhére 250-250 e Ft-ot, mindösszesen 500 e Ft-ot jóváhagy.

Határidő: azonnal

Felelős: Farkas László polgármester

2.3. Krammer Lajos Vörs, Dózsa György u.26.sz. alatti lakos közérdekű bejelentése
Előadó: Farkas László polgármester

(Az írásos bejelentés jeln jkv. mellékletét képezi.)

Farkas László:

Tájékoztatja a testület tagjait, hogy  Krammer Lajos Vörs, Dózsa György u.26.sz. alatti lakos ismételten levéllel fordult a Képviselő-testülethez, valamint tájékoztatja a testületet arról is, hogy a Körjegyző asszonyhoz is érkezett a mai napon egy levél, amelyben tájékoztatta arról, hogy november 28-án írt a testület részére is, és hogy azt ismertesse, és terjessze elő a testület ülésén.

A levél egy része személy szerint vele, illetve  szülei sírjával foglalkozik, amely nem tartozik a testületi hatáskörbe, de hozzájárulás ahhoz, hogy a nyilvános ülésen szó szerint ismertetve legyen. Ismerteti szó szerint a leveleket a képviselő-testület tagjaival.

Az utóbbi időben ismétlődnek ugyanazok, a Krammer úr által közérdekűnek vélt bejelentések, a testület az elmúlt, november 26-i rendkívüli nyilvános közmeghallgató ülésén is tárgyalt egyet, amely új elemet a korábbiakhoz képest nem tartalmazott, így a testület a kivizsgálással nem foglalkozott.

A november 28-án keltezett levelének első részében foglalkozik azzal, hogy a testület szégyellje magát, hogy nem jutott eszébe a szemét elszállíttatása a temetőből. Tájékoztatja a testület tagjait, hogy a Zöldfok Zrt.-vel 2008. október 13-án űríttette ki a szemétgyűjtő konténert, az Mindenszentek napján sem volt tele, csak a fele dobált szemetet senki sem nyomta lefelé, így telítettebb volt az állapota. 
A képviselő-testület 4 igen szavazattal, ellenszavazat nélkül, 1 tartózkodással meghozta az alábbi határozatát:

117/2008./XII.5./kt.határozat:

a.) Vörs Község Önkormányzatának Képviselő-testület Krammer Lajos Vörs, Dózsa György u.26.sz. alatti lakos közérdekű bejelentésében  foglaltakat – a képviselő-testülethez, valamint a körjegyzőhöz címzetteket – megismerte, megtárgyalta.

b.) Vörs Község Önkormányzatának Képviselő-testülete a temetőből történő hulladékgyűjtő konténerrel kapcsolatos bejelentést megvizsgálta, tudomásul vette a polgármester szóbeli bejelentését, a Zöldfok Zrt. szállítási jegyét megtekintette, a 2008. november 1-jei hulladékgyűjtő telítettség kapcsán a polgármestert nem terheli felelősség.

c.) Vörs Község Önkormányzatának Képviselő-testülete a november 28-án keltezett, a Képviselő-testülethez címzett levél további részében foglaltak tekintetében, amely a polgármester vallási meggyőződését, valamint kegyeleti jogokat érint, nem foglalkozik. 
d.) Vörs Község Önkormányzatának Képviselő-testülete a Körjegyzőhöz 2008.december 5-én érkezett bejelentésében foglaltakkal kapcsolatban, mivel beadványt benyújtó a beadványaiban sorra ismétlődő kérdésekre kér választ,  ezért a 2004.évi XXIX.tv. 142.§.(6) bekezdésében foglaltakra tekintettel  annak vizsgálatát mellőzi.

e.) Vörs Község Önkormányzatának Képviselő-testülete felkéri a polgármestert, hogy a testület határozatáról bejelentőt értesítse.

Határidő: azonnal

Felelős: Farkas László polgármester

Egyéb napirend és hozzászólás nem lévén Farkas László polgármester a képviselő-testület rendkívüli nyilvános ülését berekeszti.

k.m.f.t.

Farkas László









Török Csilla
polgármester









körjegyző
